Strojárska technológia (výroba)

náhľad|Tvárnenie (valcovanie rúr za tepla)
náhľad|Zváranie
Strojárska technológia sa zaoberá spracovaním materiálu alebo polotovarov na súčiastky a montážou strojov zostavených z týchto súčiastok. . Strojárska technológia úzko súvisí s technológiou výroby kovov - hutníctvom (metalurgiou). Niektoré konkrétne postupy označované aj pojmom strojárska metalurgia sa zaraďujú aj pod strojársku technológiu aj pod technológiou výroby kovov.

 Rozdelenie strojárskych technológií 
Technológia obrábania sa zaoberá spracovaním polotovarov na výrobky oddeľovaním väčších alebo menších častíc materiálu vo forme triesok. 
Technológia povrchových úprav zahŕňa spôsoby, ktorými sa mení vzhľad alebo vlastnosti povrchu výrobkov. To sa dosiahne nanesením inej látky alebo zmenou chemického zloženia povrchu výrobku. 
Montáž je zostavovanie jednotlivých súčiastok alebo dielov do hotového celku, ktorý vyhovuje predpísaný technickým podmienkam.
Nasledovné strojárske technológie patria aj do skupiny strojárskej metalurgie:
Odlievanie sa zaoberá výrobou predmetov liatím roztaveného kovu do formy, ktorého dutina má tvar budúceho odliatku.
Tvárnenie sa zaoberá spracovaním materiálu, pri ktorom dochádza k zmene jeho tvaru pôsobením sily, bez odberu triesok.
Zváranie a spájkovanie sa zaoberá spájaním materiálov pomocou lokálneho roztavenia.
Tepelné spracovanie sa zaoberá úpravou vlastností materiálov za pôsobenia teploty.

 Referencie